GNU Debugger

GNU Debugger eli gdb on GNU-projektin virheenjäljitysohjelma (debuggeri). Perusmuodossaan sitä käytetään komentoriviltä. Sille on myös runsaasti erilaisia graafisen käyttöliittymän toteuttavia laajennuksia kuten Data Display Debugger (GNU DDD). On myös mahdollista käyttää GDB:tä etänä verkkoyhteyden yli, jolloin käyttöliittymä on työasemalla ja debuggattava ohjelma toisella koneella. Näin voidaan tehdä esimerkiksi sulautetun järjestelmän (gdbserver) tai käyttöjärjestelmä ytimen (kuten Linux-ytimen kgdb) debuggaamiseen.

Ohjelmalla pystyy debuggaamaan esimerkiksi Ada, C, C++, Objective-C, Free Pascal, Fortran ja Java-ohjelmia.

Ohjelman kirjoitti alun perin Richard Stallman vuonna 1986. Esikuvana oli dbx-ohjelma, joka toimitettiin BSD-Unixin mukana.

Ohjelman lähdekoodin muunnos C++11-versioon on saatu valmiiksi vuonna 2017.

Käyttöliittymiä 
 GNU DDD
 KDbg
 Xxgdb

Lähteet

GNU-projektin ohjelmat
Debuggerit